Dan džamija u Bosni i Hercegovini
<s>Dan džamija je simbolično obilježevanje Bošnjaka u Bosni i Hercegovini na spomen rušenja Ferhadije u Banja Luci (7. maja) kao i ostalih 613 džamija, 218 mesdžida, 69 mekteba, četiri tekije, 37 turbeta i 405 drugih vakufskih objekata.</s><s>Na teritoriji pod kontrolom Vojske Republike Srpske i ostalih paravojnih srpskih snaga srušene su 534 džamije, a na teritoriji koju je kontrolisalo Hrvatsko vijeće odbrane 80 džamija.</s><s>U Bosni i Hercegovini je za vrijeme rata 1992-1995. uništeno ili oštećeno više od 80 posto od 1.144 džamije, koliko ih je bilo u Bosni i Hercegovini prije 1992. godine.</s>

<s>Ferhadija 
Ferhat-pašina džamija se nalazi u Banja Luci i spada u sami vrh najstarijih džamija u Bosni i Hercegovini.</s><s>Izgrađena je 1579. godine u klasičnom otomanskom stilu i predstavlja jedno od najuspješnijih arhitektonskih ostvarenja bosanske arhitekture 16. vijeka.</s><s>Ferhadija je uvrštena u kulturnu baštinu Bosne i Hercegovine 1950. godine, a kasnije je bila uvrštena na listi spomenika svjetske baštine pri UNESCO-u.</s><s>Ferhadija je odlukom Komisije za očuvanje nacionalnih spomenika Bosne i Hercegovine proglašena nacionalnim spomenikom Bosne i Hercegovine.</s><s>Kao dio sprovođenja politike etničkog čiščenja Bošnjaka sa područja koja su bila pod kontrolom srpskih vojnih snaga Ferhadija je srušena 7. maja 1993. godine.</s><s>Islamska zajednica Bosne i Hercegovine je 2001. godine dobila urbanističku saglasnost za ponovnu izgradnju džamije.</s><s>Ipak pri polaganju kamena temeljca 7. maja 2001. godine došlo je do nereda i protesta od strane srpskih nacionalista gdje su mnogi Bošnjaci sa povredama primljeni u Banjalučku bolnicu a jedan Bošnjak (Murat Badić) je nakon povreda preminuo 26. maja 2001.</s>

<s>Rekonstrukcija Ferhadije je trajala nekoliko godina da bi svečano bila otvorena 7. maja 2016. godine.</s>

<s>Džamije u Bosni i Hercegovini 
Džamije u Bosni i Hercegovini su tokom rata uglavnom rušene do temelja na prostorima koji su bili pod kontrolom Vojske Republike Srpske i Hrvatskog vijeća odbrane.</s><s>Nekoliko godina nakon rata džamije na prostoru Bosne i Hercegovine su većinom obnovljene.</s>

<s>Neke od poznatijih srušenih džamija na prostoru Bosne i Hercegovine su:</s>

<s>Ahmed-agina džamija, Vitez,
 Aladža, Foča,
 Arnaudija, Banja Luka,
 Atik džamija, Bijeljina,
 Azizija, Bosanski Šamac,
 Begova džamija Brčko,
 Careva džamija, Foča,
 Carska džamija, Bileća,
 Čelebića džamija, Nevesinje,
 Džamija Esme Sultanije, Jajce,
 Džamija Sefer-age Begovića, Berkovići,
 Dživar, Trebinje,
 Ferhadija, Banja Luka,
 Gradska džamija, Bosanska Dubica,
 Hadži Omerova, Banja Luka,
 Hamza-begova džamija, Sanski Most,
 Jusufagina džamija, Bosanska Gradiška,
 Karađoz-begova, Mostar,
 Šišman Ibrahim-pašina džamija, Počitelj,
 Trzanska džamija, Žepče.</s>

<s>Galerija</s>

<s>Reference</s>

<s>Vanjski linkovi 
 Zvanična stranica Islamske zajednice u Bosni i Hercegovini</s>

<s>Islam u Bosni i Hercegovini</s>

